SALAAM ALEIKUM
Rakkaat katsojat, rauha teille kaikille. Tervetuloa tämän ohjelman pariin.
Salaam aleikum, "rauha teille", on ter- vehdys, joka on samalla vanha ja uusi.
Rauha teille, minulle ja kaikille. Vieraanamme on tänään rabbi.
Herra Jeesus Kristus on muuttanut hänen elämänsä.
Hän vie meidät matkalle ja kertoo elämänsä tarinan.
Hän opettaa meille Raamattua -
ja kertoo, kuinka Jeesus muutti hänen elämänsä.
Toivotamme rabbin tervetulleeksi. Hän vie meidät matkalle ja kertoo, -
mitä Jumala on tehnyt hänen elämässään. Rabbi Jason, -
on ilo jälleen toivottaa sinut tervetulleeksi. Salaam aleikum.
Aleikum salaam. Hienoa olla taas täällä kanssasi.
Viime jaksossa puhuimme elämästäsi, -
siitä miten tapasit Herran ja kuinka Hän muutti elämäsi.
Tällä kertaa lähdemme kanssasi mat- kalle Raamattuun, Jumalan sanaan.
Toivomme Jumalan puhuvan sydämiimme sanansa kautta.
Niinpä aloitamme tämän jakson -
aivan Raamatun ensimmäisistä jakeista, Jumalasta.
Opin lapsuudesta lähtien ajattelemaan, -
että Jumala on jossakin todella kau- kana ja että Hän loi minut orjakseen.
Pohdin toistuvasti sitä, miksi Jumala loi minut ja kuka Hän on.
Raamattu ei ala selityksellä siitä, kuka Jumala on.
Raamattu alkaa sanoilla "Jumala loi taivaan ja maan".
Ajattelen, että luominen tapahtui yhteyttä varten.
Jumala on Raamatun mukaan rakkaus, ahava.
Rakkauden olemus on pohjimmiltaan antamista, halua antaa itsestään.
Rakkaudella on siis oltava kohde.
Jumalakin haluaa antaa. Uskon, että Hän loi miehen ja naisen -
jakaakseen sydäntään ja hyvyyttään -
ja antaakseen persoonastaan toisille.
Tarkoitat siis, että Jumala loi minut tarkoituksella.
Hän ei luonut minua vain orjaksi, jonka on toteltava.
Mistä tämä ajatus löytyy Raamatusta?
Kuinka voin tietää, että se pitää paikkansa?
1. Mooseksen kirjan alkujakeissa sanotaan: -
"Tehkäämme ihminen kuvaksemme, kaltaiseksemme."
Meidät on siis tehty Jumalan kuvaksi, betselem Elohim.
Mutta mitä se oikeastaan tarkoittaa?
Että Jumala on yhtä pitkä tai yhtä ruskea kuin minä?
Sitähän voisi ajatella jumalanpilkaksi, jos sanon näyttäväni Jumalalta.
Mitä tarkoitat Jumalan kuvalla?
Kysymyksesi on tärkeä. Kuvalla ei tarkoiteta fyysistä ulkomuotoa.
Heprean kielessä sana 'kuva' tulee sanasta tsel, joka tarkoittaa varjoa.
Me olemme tavallaan "Jumalan varjoja".
Varjoa ei ole ilman valaistua hahmoa.
Jumalan kuva merkitsee sitä, -
että meidät on tarkoitettu heijasta- maan Jumalan luonteenlaatua.
Siksi Jumala puhalsi elämän hengen ihmiseen -
ja antoi meille jumalallista alkuperää olevan sielun.
Sielumme kautta pystymme olemaan yhteydessä ja suhteessa Jumalaan.
Tämä juontuu siitä ajatuksesta, -
että varjoa ei voi olla ilman hahmoa, josta se heijastuu. Ne kuuluvat yhteen.
Jumala on tarkoittanut meidät yhteyteen kanssaan, -
tuntemaan Hänet ja kokemaan Hänen rakkauttaan ja hyvyyttään.
Jumalan kuvana oleminen tarkoittaa siis ainakin näitä asioita.
Toinen mielenkiintoinen ajatus on se, -
että modernin heprean sana 'valokuva' perustuu sanalle 'kuva'.
Kun ihmiset katselevat meitä, -
heidän pitäisi nähdä samalla väläys Jumalasta.
Jumalan kuvana oleminen tarkoittaa siis osaksi sitä, että me heijastamme -
Jumalan luonnetta, ja ihmiset voivat nähdä siten jotakin Jumalasta.
Elämämme siis muodostaa kuvan.
Olennainen kysymys on, onko kuva hyvä vai huono.
Pitäisikö ajatella niin, että koska Jumala oli yksin, -
Hän päätti sitten tehdä ihmisen kuvakseen ja seurakseen?
Miksi Jumala on meihin ylipäätään yhteydessä?
Alkoiko suhde siitä, kun Hän loi ihmisen?
Tärkeä kysymys jälleen. Jumalan luomistyön tavoitteena on suhde.
Luomistyön perustetta voisi verrata naisen ja miehen haluun saada lapsia.
Miksi haluamme saada lapsia?
Siksi, että haluamme saattaa tähän maailmaan jonkun, jolle voimme -
antaa saamiamme siunauksia ja jonka kanssa jakaa sydämemme.
Jumalahan oli täydellisen ehyt ilman luomistyötäkin. Hänessä oli kaikki.
Siitäkin huolimatta, että Häneltä ei puuttunut mitään, -
Jumala silti halusi yhteyttä ja suhdetta. Ja niin Hän loi ihmisen.
Oliko Hän siis yksin itsensä kanssa vai suhteessa itseensä?
Jumala on itsessään suhde. Tämä on syvällinen aihe.
Jumalan koko olemus perustuu antamiseen.
Antaminen kuuluu Jumalan luonteeseen ja Hänen hyvyyteensä; -
itsensä uhraava antaminen ― sitä on rakkaus.
Aivan kuten vanhemmat haluavat antaa lapsilleen, -
myös Jumala haluaa olla vuoro- vaikutuksessa ja pitää huolta meistä.
Voitko kertoa vielä hieman lisää -
Raamatun alkujakeesta "Alussa Jumala loi taivaan ja maan"?
Mitä merkitystä tällä on? Auttaako se tuntemaan paremmin Jumalaa?
Ilman muuta auttaa.
On hyvä pohtia myös sitä, mitä tapahtui ennen kaiken alkua.
Se on perustavanlaatuinen asia yhteydessä olemisen kannalta.
Alussa, ennen kaiken luomista, Jumala oli kaikki mitä oli.
Tarvittiin kahta asiaa maailmankaikkeuden synnyttämiseksi.
Jumalan oli ensinnäkin luotava tila.
Koska Jumala itse oli kaikki mitä oli, Hänen oli luotava tila jollekin muulle.
Jumalan hyvyyttä ilmentää se, että Hän valmisti tilan meitä varten.
Hän loi tilan yhteyden kokemista varten.
Jumalan oli toisaalta myös luotava aika. Hän siis valmisti tilan ja ajan.
Tila ja aika ovat kaikkien suhteiden perusta. - Mitä tarkoitat tällä?
- Mietitään ensin tilan käsitettä.
Jos ihminen on täynnä itseään, hänellä ei ole tilaa Jumala-suhteelle.
Jos on täynnä vain itseään, ei ole tilaa myöskään ihmissuhteille.
On raivattava elämässään tilaa, jonne voi päästää toisia ihmisiä.
Sama pätee aikaan. Suhteita varten on annettava aikaa.
On annettava aikaa ja tehtävä tilaa.
Jos näistä asioista ei huolehdita... Jos ei ole aikaa Jumalalle tai perheelle, -
ei suhteitakaan pääse muodostumaan.
On tehtävä tilaa ja laitettava asioita tärkeysjärjestykseen.
Jumala hyvyydessään valmisti tilan ja ajan meitä varten.
Meidän taas on tehtävä tilaa ja annettava aikaa Jumalalle ja ihmisille.
Miten ajattelet Jeshuaan uskovana juutalaisena -
1. Mooseksen kirjan ja Uuden testamentin suhteesta tässä asiassa?
Näetkö ajatuksen tilasta ja ajasta tois- tuvan myös Uudessa testamentissa?
Ehdottomasti. On merkityksellistä, -
että Raamatun ensimmäinen sana on bereshit, 'alussa'.
Sana alkaa kirjaimella bet.
Ilmestyskirjan viimeisen sanan amen viimeinen kirjain puolestaan on nun.
Raamatun ensimmäinen ja viimeinen kirjain muodostavat sanan ben, poika.
Niinpä Raamattuun sisältyy alusta loppuun asti viittaus Jumalan Poikaan.
Myös Poika astui tilaan ja aikaan, yhteyteen kanssamme, ilmentämään -
Jumalan rakkautta ja sitä, mitä mer- kitsee Jumalan kuvan koko täyteys.
Jumala on siis alusta loppuun -
ilmaissut itsensä Pojassaan Jeesuksessa Kristuksessa.
Puhumme tulevissa jaksoissa Pojan merkityksestä.
Palataan vielä Jumala-suhdetta koskevaan asiaan.
Jumala loi meidät kuvakseen, -
jotta voisimme olla yhteydessä Häneen ja toisiin ihmisiin.
Toisin sanoen, ilman toimivaa Jumala- suhdetta ihmissuhteetkaan eivät toimi.
Totta. Jumalan rakkauden tuntemisen avulla voin rakastaa toisia ihmisiä.
Se, että meidät on luotu Jumalan kuvaksi, -
on yksi tärkeimpiä ja perustavaa laatua olevia ajatuksia.
Jos uskon Raamatun mukaisesti, että ihminen on luotu Jumalan kuvaksi, -
se merkitsee sitä, että ihminen on aivan uskomattoman arvokas.
Toisen ihmisen loukkaaminen, vahingoittaminen ja parjaaminen -
on samalla Jumalan kuvan häpäisemistä.
Sitä voi verrata siihen, että tuhritaan spray-maalilla jokin kaunis muotokuva.
Näinhän teemme. - Siksi syntikin on niin kamala asia.
Synti ei ole ainoastaan tottelemattomuutta Jumalaa kohtaan, -
vaan tuhoamme sillä myös toisia ihmisiä. - Juuri niin.
Mikään ei murehduta Jumalaa niin paljon kuin se, -
että kohtelemme toisia ihmisiä huonosti -
ja että rohkaisemisen sijasta lannistamme heitä.
Tämä ajatus löytyy myös Raamatusta.
1. Mooseksen kirja esittää kaksi tuomiota.
Ensimmäinen koskee Baabelin tornia.
Ihmiset rakentavat korkean tornin tehdäkseen itselleen nimen.
He siis syyllistyvät epäjumalanpalvontaan.
Mutta Jumala nauraa heille.
Hän sekoittaa heidän kielensä ja hajottaa heidät ympäri maailmaa.
Ennen Baabelia olivat Nooan päivät.
Jumala näki, miten ihmiset harjoittivat tuolloin väkivaltaa, hamas.
- Onko 'väkivalta' siis hepreaksi hamas? - On.
Jumala suri ihmisten väkivaltaisuuden vuoksi sitä, -
että Hän loi ihmiskunnan. Niinpä Jumala salli tulvan peittää maan.
Kun me yritämme loukata Jumalaa tai harjoittaa epäjumalanpalvelusta, -
Hän nauraa, koska meistä ei ole vahingoittamaan Häntä.
Jos taas loukkaamme toisia ihmisiä, se järkyttää Jumalaa niin paljon, -
että Hän on valmis hävittämään luomakunnan. Näin Hän opettaa, -
miten suuri synti on vahingoittaa Jumalan kuvaksi luotuja lähimmäisiä.
Tarkoitat siis, -
että kaikki kärsimys, tuho ja terrorismi maailmassa murehduttavat Jumalaa.
Se surettaa Jumalaa suunnattomasti.
Tämän kaiken ajatteleminen särkee minunkin sydäntäni, -
sillä Jumalan silmissä jokainen yksilö on kuin timantti.
En tohdi edes ajatella sitä, että joku vahingoittaisi omia lapsiani.
Jumala välittää jokaisesta yksilöstä, omista kuvistaan, niin paljon, -
että Hänelle näiden vahingoittaminen on yksi pahimmista asioista.
Rabbit sanovat, että jos pelastat yh- den ihmisen, pelastat koko maailman.
Näin paljon yksi ihminen merkitsee Jumalalle.
Eikä siinä ole mitään ehtoja.
Minäkin uskoin, että jos tapan jonkun, tapan ikään kuin koko maailman.
Mutta jos sille on jokin oikeutettu peruste, asia voidaan hyväksyä.
Nyt kuitenkin sanot, että jokainen ihminen, -
vaikka hän olisi tehnyt mitä tahansa, on Jumalalle rakas.
Jokaisella ihmisellä on tarkoitus.
Ja jokaisella yksilöllä on mittaamaton potentiaali.
Vaikka joku ei juuri nyt käyttäydy oikeamielisesti, -
emme kuitenkaan tiedä, mitä Jumala voi tehdä hänen elämässään.
Emme voi tietää, miten Jumala saattaa muuttaa ihmisen elämän.
Me emme voi tuomita. Jumala on rakastava Jumala.
Siksi Uusi testamentti sanoo: "Sillä niin on Jumala maailmaa rakastanut, -
että Hän antoi ainokaisen Poikansa, ettei yksikään, joka häneen uskoo, -
hukkuisi, vaan hänellä olisi iankaikkinen elämä."
Rakkaudesta puheen ollen, -
kun olin muslimi, minulla ei ollut koskaan sellaista käsitystä, -
että Jumala rakastaisi minua.
Sinä taas kasvoit juutalaisena, otit Messiaan vastaan, -
ja olet aina tiennyt, että Jumala rakastaa sinua.
Mitä eroa on siis entisellä ja nykyisellä?
Mitä sanoisit henkilölle, joka ajattelee, ettei Jumala rakasta häntä?
Jumala rakastaa sinua enemmän kuin pystyt kuvittelemaan.
Kerron yhden mielenkiintoisen tarinan.
Erään rabbin oppilas kysyi kerran tältä: -
"Miten voin oppia kulkemaan Jumalan kanssa?"
Rabbi vastasi: "Laita taskuihisi kaksi lappua.
Toiseen kirjoita 'Olen pölyä ja tomua'.
Toiseen taskuun laita teksti 'Koko maailma luotiin minua varten'."
Vaikka olet pölyä ja tomua, -
Jumala olisi silti tehnyt koko maailman sinua varten.
Jumala yrittää kaiken aikaa saada yhteyttä meihin.
Jumala on valmis maksamaan minkä tahansa hinnan -
saadakseen osoittaa rakkauttaan sinua kohtaan.
Mikä on viestisi sellaiselle ihmiselle, joka kokee olevansa Jumalan orja?
Hän rukoilee ja tavoittelee Jumalaa päivittäin, mutta ei tiedä, -
että Jumala rakastaa häntä ja haluaa yhteyteen hänen kanssaan.
Jumalan rakkaus sinua kohtaan ei perustu sille, -
mitä teet tai mitä omistat.
Jumala rakastaa sinua sen vuoksi, kuka olet.
Hän rakastaa sinua, koska Hän teki sinut itselleen -
tunteakseen sinut ja jotta sinä tuntisit Hänet.
Hän tuntee sinut itseäsi paremmin, -
paremmin kuin kukaan muu voisi koskaan tuntea sinua, -
jos vain avaat sydämesi Hänelle -
ja pyydät Häntä osoittamaan rak- kauttaan Poikansa Jeesuksen kautta.
Hän vuodattaa rakkauttaan ja siunauksiaan yllesi.
Sinua ei tehty orjaksi tai palvelijaksi, -
vaan Jumalan pojaksi ja tyttäreksi, Hänen kuvakseen.
Pyydän sinua myöhemmin rukoilemaan puolestamme, -
mutta nyt kysyisin erästä asiaa.
Kun teit päätöksen ryhtyä seuraamaan Messiasta, Jeshuaa, -
muuttiko se käsitystäsi Jumalasta?
Löysitkö jollakin tavalla uuden Jumalan?
Kirkastuiko jokin puoli Jumalasta sinulle paremmin Jeshuan myötä?
Moni asia avautui minulle Jumalasta uudella tavalla, -
koska Hän kohtasi minut hyvin henkilökohtaisesti.
Tiesin Jumalan välittävän kaikista elämäni alueista.
Minulle sattui yksi todella syvällinen kokemus, -
kun eräänä päivänä olin rukouksessa. Jumala sanoi minulle: -
"Jason, haluan sinun kertovan maailmalle, -
että olet minun lempilapseni."
Vastasin, etten mitenkään voi tehdä niin; ihmiset pitäisivät minua ylpeänä.
Mutta Herra torui minua lempeästi. Hän sanoi: -
"Jason, et saa sanoi noin, ei siksi että olisit huolissasi ylpeydestäsi, -
vaan siksi, ettet usko mitä sanoin."
"Et oikeasti usko, että rakastan sinua tarpeeksi -
tai että olet riittävän arvokas ollaksesi minun tärkein lapseni."
Jumala jatkoi: "Jason, en ole samanlainen Isä kuin sinun isäsi.
Olen ääretön ja ikuinen Isä, -
ja siksi minulla voi olla ääretön määrä tärkeimpiä poikia ja tyttäriä.
Jokainen heistä on minulle tärkein."
Entä minä itse, rakastanko enemmän vanhempaa vai nuorempaa poikaani?
Minähän rakastan molempia yhtä paljon.
He ovat ainutlaatuisia ja erityisiä itsessään.
Näin Jumalakin ajattelee jokaisesta ihmisyksilöstä.
Jokainen meistä on Hänelle numero yksi.
Tämä auttaa meitä rakastamaan toisiamme ja hyväksymään toisemme.
Toisten ihmisten vihaaminen ja loukkaaminen aiheuttaa kipua.
Jos koen, ettei minua rakasteta ja että olen hylätty, -
kohtelen muita ihmisiä tästä kokemuksesta käsin.
Jos olen kova itseäni kohtaan, olen sitä myös muille.
Kohtelen muita samalla tavalla kuin itseäni.
Päteekö tämä myös käsitykseeni Jumalasta?
Jos uskon Jumalan hyväksyvän minut, -
voinko siten hyväksyä myös lähimmäiseni paremmin?
Ehdottomasti. Puhuimme juuri Jumalan kuvana olemisesta.
Se tarkoittaa osaksi sitä, että meidän tulee heijastaa Jumalan olemusta.
Meidän on tarkoitus jäljitellä Jumalan luonnetta ja ominaisuuksia.
Jumala on armollinen, myötätuntoinen ja pitkämielinen.
Hän on täynnä hyvyyttä ja anteeksiantoa.
Kun tiedämme, että Jumala on armollinen ja myötätuntoinen, -
meidän tulee heijastaa samoja piirteitä toisia ihmisiä kohtaan.
Jos emme näin tee, emme myöskään edusta Jumalan kuvaa hyvin.
Syyllistymme siten myös Jumalan nimen häpäisemiseen.
Minun on siis ensin tutkiskeltava -
omaa Jumala-suhdettani ja käsityksiäni Hänestä.
Siten saan voimaa kohdata myös muita ihmisiä.
Raamattu toteaa, -
että epäjumalanpalvelijat muuttuvat jumaliensa kaltaisiksi.
Meistä tulee lopulta sellaisia, jollaiseksi miellämme Jumalan.
Jos ajattelemme Jumalan luoneen meidät orjiksi ja palvelijoiksi, -
kohtelemme toisia ihmisiä ikään kuin he olisivat orjia ja palvelijoita.
Jos taas pidän itseäni -
rakastettuna ja arvokkaana Jumalan perheen jäsenenä, -
luultavimmin kohtelen muitakin samalla lailla.
Se, mitä usein tarvitsisimme, on linssien vaihto.
Meidän on nähtävä Jumala toisesta, totuudenmukaisesta näkökulmasta.
Kysyisin henkilökohtaista asiaa. Olet puhunut Jumalan löytämisestä.
Olet juutalainen, joka seuraa Jeshuaa Messiasta.
Onko tämä se perustus, -
jolta hyväksyvä asenteesi muun muassa arabeja kohtaan kumpuaa?
Se kumpuaa juuri siitä, kun tiedän, -
että jokainen ihminen on rakastettu, arvokas ja luotu Jumalan kuvaksi.
Se on perustus, mutta sitten on myös toinen taso, -
jonka kohtasin tultuani tuntemaan Messiaan Jeshuan.
Raamatun heprealaisissa kirjoituksissa (VT) sanotaan: -
Rakasta lähimmäistäsi niin kuin itseäsi.
Ei ole helppoa rakastaa toisia ihmisiä kuten itseään.
Mutta Jeshua sanoo jotakin, mikä ylittää jopa tämänkin käskyn.
Hän käskee meitä rakastamaan myös niitä, jotka vihaavat meitä -
ja siunaamaan niitä, jotka vainoavat meitä.
Jeshua vei asian toiselle tasolle. - Hän nosti riman vielä korkeammalle.
Hän osoitti, että meidän tulee rakastaa toisia ihmisiä ehdoitta.
Näin Jumalakin on kohdellut meitä.
Hän loi yhteyden meihin siitä huolimatta, -
että me olimme Hänen vihollisiaan ja kapinoimme Häntä vastaan.
Elimme yhä synnissä ja palvelimme epäjumalia.
Jumala otti ensimmäisen askeleen meidän puoleemme.
Ei Hän jäänyt odottelemaan meidän jalostumistamme, -
vaan Hän otti ensimmäisen askeleen luodakseen yhteyden meihin.
Rukoilisitko nyt lopuksi sovinnon puolesta -
ja että monet löytäisivät yhteyden Jumalaan?
Rukoilen, että tulisit tuntemaan Isän Jumalan rakkauden sinua kohtaan.
Rukoilen, että Hän valaisisi mielesi ja henkesi, -
jotta voisit käsittää Jumalan sinua kohtaan tunteman rakkauden -
äärettömät mittasuhteet. Ja jotta ymmärtäisit, ettet ole orja, -
vaan olet Kuninkaiden Kuninkaan ja Herrojen Herran tytär tai poika.
Olet kuninkaallista sukua, Hänen kuvakseen tehty.
Sinut on luotu tarkoitusta varten. Rukoilen, että saat sovinnon -
ja pääset Hänen yhteyteensä Hänen Poikansa Jeshuan Messiaan kautta.
Rukoilemme kaikkien rikkoutuneiden ihmissuhteiden puolesta. Aamen.
Kiitos paljon rukouksesta. Mitä sanoisit henkilölle, -
joka jo hetken kuluttua unohtaa, että Jumala rakastaa häntä?
Tämä tuo mieleeni erään tarinan. Mies tiedusteli opettajaltaan pahinta syntiä.
Tämä vastasi: että unohtaa olevansa kuninkaan lapsi.
Entä toiseksi pahin?
Jos tietää olevansa kuninkaan lapsi muttei elä sen mukaisesti.
Messias antoi elämänsä, jotta sinä voisit olla kuninkaan tytär tai poika.
Hän ei olisi maksanut sellaista hintaa, jos et olisi niin arvokas.
Älä milloinkaan unohda, miten paljon Hänelle merkitset.
Hän on hyvä ja rakastava Isä.
Tämä jakso on nyt lopussa.
Toivomme sinun sitoutuvan tähän Herraan, -
joka haluaa astua elämääsi, sydämeesi ja perheesi keskelle.
Salaam aleikum, rauha teille kaikille.
Rabbi Jason, oli jälleen ilo saada pitää sinua vieraanamme.
Kiitos veljeni, rakastan sinua. - Kiitos, minäkin rakastan sinua.
Suomennos: Sirpa Bågman